avishadilhara/sinhala-ocr-lk-acts-1010 huggingface dataset:
1988 අංක 57 දරන බහුපාර්ශ්වික ආයෝජන ඇප සහතික 19
ඒජන්සි පනත

 Ⅵ වන පරිච්ඡේදය

ඡන්දය දීම, සහභාගි වීම සහ නියෝජනය සැකසීම

39 වන ව්‍යවස්ථාව :- ඡන්දය සහ සහභාගීත්වය සැකසීම

(අ) මේ සම්මුතියේ  "අ" උපලේඛනයේ ලැයිස්තු ගතකර තිබෙන රාජ්‍ය ගණ
දෙකට, ඒජන්සියෙහි සමාන සම්බන්ධතා මෙන්ම එක් එක් සාමාජිකයාගේ මූල්‍ය
සහභාගිත්වයේ වැදගත්කම පිලිබිඹු වන පරිදි ඡන්දය දීමේ ක්‍රියා පිළිවෙලක්
සඳහා විධිවිධාන සැලසීම පිණිස එක් එක් සාමාජිකයාට, සාමාජික ඡන්ද 177 ක්
සහ ඊට එකතුව ඒ සාමාජිකයා උසුලන එක් එක් ස්කන්ධ කොටස වෙනුවෙන්
එක් සහභාගීත්ව ඡන්දයක් ද තිබිය යුතු ය.

(ආ) මේ සම්මුතිය බලාත්මක වී අවුරුදු තුනක් ඇතුළත කවර හෝ අවස්ථා
වක මේ සම්මුතියේ "අ" උපලේඛනයේ ලැයිස්තු ගත රාජ්‍ය ගණ දෙකෙන්
කවර හෝ එක් ගණයකට අයත් සාමාජිකයන්ගේ සාමාජික ඡන්ද සහ
සහභාගිත්ව ඡන්දවල එකතුව, සමස්ත ඡන්ද බලයෙන් සියයට හතලිහකට
අඩු වන්නේ නම්, ගණයේ මුළු ඡන්ද බලය; සමස්ත ඡන්ද බලයෙහි
එවැනි ප්‍රතිශතයකට සම කිරීම සඳහා අවශ්‍ය විය හැකි පරිපූරක ඡන්ද සංඛ්‍යාවක්
හිමි වන්නේ ය. ඒ පරිපූරික ඡන්ද ගණයේ එක් එක් සාමාජිකයාගේ
සහභාගීත්ව ඡන්ද සහ ඒ ගණයේ මුළු සහභාගීත්ව ඡන්ද සංඛ්‍යාව අතර ඇති
අනුපාතය අනුව ඒ ගණයේ සාමාජිකයන් අතර බෙදා හැරිය යුතු ය. ඒ පරිපූරක
ඡන්ද, ඒ ප්‍රතිශතය පවත්වා ගෙන යන බවට වග බලා ගැනීම පිණිස අවශ්‍ය
නිරායාස සැකසීම්වලට යටත් වන අතර, ඉහත සඳහන් තුන් අවුරුදු කාල සීමාව
අවසානයේ දී අවලංගු කරනු ලබන්නේ ය.

(ඇ) මේ සම්මුතිය බලාත්මක වීමෙන් පසුව එන තුන්වන අවුරුද්ද තුළ,
කොටස් වෙන් කර දී ඇති ආකාරය සභාව විසින් සමාලෝචනය කළ යුතු අතර
එම තීරණවලට එළඹීමේ දී මෙහි පහත දැක්වෙන මූලධර්ම මාර්ගෝපදේශක කර
ගත යුතු ය :-

(i) සාමාජික රටවල ඡන්ද වලින් ඒජන්සියේ ප්‍රාග්ධනයට නියම වශයෙන්
සහභාගි වී ඇති ප්‍රමාණය සහ මේ ව්‍යවස්ථාවේ (අ) වගන්තියේ ගෙන
හැර දක්වා ඇති පරිදි සාමාජික ඡන්ද පිළිබිඹු විය යුතු ය.

(ii) සම්මුතියට අත්සන් කර නොමැති රටවලට වෙන් කර දී ඇති කොටස්
ඉහත සඳහන් ගණ අතර ඡන්දවල සමතාවක් ඇති කළ හැකි වන
පරිදි එවැනි යම් සාමාජිකයන්ට හා එවැනි යම් ආකාරයකට නැවත
වෙන් කර දීම පිණිස ඉදිරිපත් කළ යුතු ය.

(iii) සාමාජිකයන්ට වෙන් කර දෙන කොටස් සඳහා සහභාගි වීමට සාමාජික
යනට ඇති ශක්තිය සඳහා පහසුකම් සලසන ක්‍රියා මාර්ග, සභාව විසින්
ගත යුතු ය.

(ඈ) මේ ව්‍යවස්ථාවේ (ආ) වගන්තියේ විධිවිධාන සලසා ඇති දැන් අවුරුදු
කාල සීමාව ඇතුළත, මේ සම්මුතිය යටතේ වඩාත් ඉහළ බහුතරයක් අවශ්‍යව ඇති
තීරණ ඒ ඉහළ බහුතර ඡනදයෙන් ගත යුතු වීම හැර, පාලක සභාවේ සහ අධ්‍යක්ෂ
මණ්ඩලයේ සියලු තීරණ, විශේෂ බහුතර ඡන්දයෙන් ගත යුතු ය.

(ඉ) 5 වන ව්‍යවස්ථාවේ (ඇ) වගන්තිය ප්‍රකාර ඒජන්සියේ ප්‍රාග්ධන ස්කන්ධ
වැඩි කරනු ලැබූ විටක, සහභාගි වීම සඳහා ඉල්ලීමක් කරන එක් එක් සාමාජික
රටට, ඊට ඉහතින් එය දායක වී ඇති ස්කන්ධ ප්‍රමාණය, ඒජන්සියේ මුළු ප්‍රාග්ධන
ස්කන්ධවලට දරන අනුපාතයට සමානුපාතික වන එම වැඩි කළ ප්‍රාග්ධනයෙන්
කොටසකට සහභාගි වීමට, බලය දිය යුතු ය; එහෙත් වැඩි කළ ප්‍රාග්ධනයේ කිසි
යම් කොටසකට දායක වීමට කිසි සාමාජික රටක බැඳීමක් නොවිය යුතු ය.

(ඊ) මේ ව්‍යවස්ථාවේ (ඉ) වගන්තිය යටතේ අතිරේක සහභාගිවීම් සම්බන්ධ
යෙන් පාලක සභාව විසින් නියෝග නිකුත් කරනු ලැබිය යුතු ය. සාමාජිකයන්
විසින් එවැනි සහභාගිවීම් සඳහා වන ඉල්ලීම් ඉදිරිපත් කළ හැකි සාධාරණ කාල
සීමාවන් ඒ නියෝගවලින් නියම කරනු ලැබිය යුතු ය.
20 2015 අංක 4 දරන අපරාධයක වින්දිතයන් සහ
සාක්ෂිකරුවන් හට සහාය දීමේ සහ
ආරක්ෂා කිරීමේ පනත

සාක්ෂිකරුවන්ගේ අයිතිවාසිකම් සහ හිමිකම් ප්‍රවර්ධනය
සහ ආරක්ෂා කිරීමට අදාළව පිළිගත් සම්මතයන්ට සහ
යහපත් පරිචයන්ට අනුකූල බව තහවුරු කර ගැනීම
උදෙසා ඒවා සමාලෝචනය කිරීම හා එම සමාලෝචනයන්
පදනම් කර ගනිමින්, සුදුසු ප්‍රතිපත්ති, නීති සහ ක්‍රියාමාර්ග
පිළිගැනීම, සංශෝධනය කිරීම සහ යොදාගැනීම පිළිබඳව
නිර්දේශ කිරීම;

(ඒ) යම් අධිකරණයක් හෝ කොමිෂන් සභාවක් හෝ වෙන
යම් තැනැත්තකුගේ ඉල්ලීම මත, සමකාලීන හෝ ආසන්න
සමකාලීන ශ්‍රව්‍ය දෘෂ්‍ය සම්බන්ධකයක් මගින් සාක්ෂි ලබා
ගැනීමේ පිළිගත් ප්‍රතිමාන සහ යහපත් පරිචයන් පිළිබඳව
තොරතුරු ලබා දීමට සැලැස්වීම;

(ඔ) අපරාධයක වින්දිතයන්ගේ සහ සාක්ෂිකරුවන්ගේ වයස,
ස්ත්‍රී පුරුෂ භාවය, ආගම, භාෂාව, සංස්කෘතික විශ්වාසයන්
සහ පුරුදු, ජන වාර්ගික හෝ සමාජ ප්‍රභවයන් හෝ
ආබාධිත බව හෝ වෙනත් යම් හේතූන් නිසා සිදුවන
හානි හෝ සිදුවිය හැකි හානිවල ප්‍රතිඵලයන් ලෙස
අපරාධයක වින්දිතයන්ට සහ සාක්ෂිකරුවන්ට පැන නගින
අවශ්‍යතා සහ සුවිශේෂ කණ්ඩායම්වලට අයත් අපරාධයක
වින්දිතයන්ට පැන නගින විශේෂ අවශ්‍යතා මත, ශ්‍රී ලංකා
පොලිසියේ නිලධරයන්, බන්ධනාගාර දෙපාර්තමේන්තුවේ
නිලධරයන්, රජයේ වෛද්‍ය නිලධරයන්, පරිවාස සහ
සමාජ සේවාවලට සම්බන්ධ රජයේ නිලධරයන් ඇතුළුව,
නීතිය බලාත්මක කිරීමට සම්බන්ධ රජයේ නිලධරයන්
සංවේදීකරණය කිරීමට පියවර ගැනීම;

(ඕ) ශ්‍රී ලංකා පොලිසියේ නිලධරයන්, බන්ධනාගාර
දෙපාර්තමේන්තුවේ නිලධරයන්, රජයේ වෛද්‍ය
නිලධරයන් සහ රජයේ සමාජ සේවා ආයතනවල
නිලධරයන් ඇතුළුව, නීතිය බලාත්මක කිරීමට අදාළ
අධිකරණ, කොමිෂන් සභා, වෙනත් යම් විනිශ්චය සභා,
රජයේ නිලධරයන් සහ ව්‍යවස්ථාපිත ආයතනවල සේවා
නියුක්තයන් විසින්, අපරාධයක වින්දිතයන්ගේ අයිතිවාසිකම්
සහ සාක්ෂිකරුවන්ගේ හිමිකම් ආරක්ෂා කිරීමට අදාළ
පාලන සංග්‍රහයන් සහ පිළිගත් ප්‍රතිමාන සහ යහපත්
පරිචයන් පිළිපැදීම සහ අදාළ කර ගැනීම ප්‍රවර්ධනය
කිරීම සහ නිර්දේශ කිරීම;
1981 අංක 20 දරන සංවර්ධන සභා ඡන්ද විමසීම් පනත 		7

  (3) එක් එක් නාම යෝජනා පත්‍රය, පිළිගත් දේශපාලන පක්ෂයක
ලේකම් විසින් ද, ස්වාධීන කණ්ඩායමක් සම්බන්ධයෙන් වන විට
(මෙහි මින් මතු 'කණ්ඩායම් නායකයා' යනුවෙන් සඳහන් කරනු
ලබන) නාම යෝජනා පත්‍රයෙහි මුලින් ම නම සඳහන්ව ඇති
අපේක්ෂකයා විසින් ද අත්සන් කරනු ලැබිය යුතුය; තවද එක්
එක් නාම යෝජනා පත්‍රය සමාදාන විනිශ්චයකාරවරයකු විසින් හෝ
ප්‍රසිද්ධ නොතාරිස්වරයකු විසින් හෝ සහතික කොට අත්සන් කරනු
ලැබිය යුතු ය.

(4) ඒ නාම යෝජනා පත්‍රය, පිළිගත් දේශපාලන පක්ෂයක්
සම්බන්ධයෙන් වන විට, ඒ පක්ෂයේ ලේකම් විසින් හෝ (මෙහි
මින් මතු 'බලයලත් නියෝජිතයා' යනුවෙන් සඳහන් කරනු ලබන)
ඒ නාම යෝජනා පත්‍රයේ මුලින්ම නම සඳහන් අපේක්ෂකයා
විසින් ද ස්වාධීන කණ්ඩායමක් සම්බන්ධයෙන් වන විට කණ්ඩායම්
නායකයා විසින් ද, නාම යෝජනා කාල සීමාව ඇතුළත සාමාන්‍ය
කාර්යාල වේලා අතරතුර දී තේරීම් භාර නිලධරයාගේ කාර්යාලයේ දී
තේරීම් භාර නිලධරයා වෙත, භාර දිය යුතු ය.

(5) පිළිගත් දේශපාලන පක්ෂයක ලේකම්ට හෝ බලයලත්
නියෝජිතයාට නැතහොත් කණ්ඩායම් නායකයාට කවර හෝ හේතු
වක් නිසා, නාම යෝජනා පත්‍රයක් භාර දීමට නොහැකි වන අවස්ථා
වක, ඒ නාම යෝජනා පත්‍රයෙහි දෙවනුව නම සඳහන් අපේක්ෂකයා
විසින් නාම යෝජනා පත්‍රය (4) වන උපවගන්තියෙන් නියමිත පරිදි
තේරීම් භාර නිලධරයා වෙත භාර දිය යුතු ය.

(6) තේරීම් භාර නිලධරයා විසින්, හැකි පමණ ඉක්මණින්, තමාට
ලැබුණු එක් එක් නාම යෝජනා පත්‍රයේ පිටපත බැගින් පිළියෙළ
කොට ඒ එක් එක් පිටපත තමාගේ දැන්වීම් පුවරුවෙහි ප්‍රදර්ශනය
කළ යුතු ය.

(7) නාම යෝජනා පිළිබඳ දැන්වීම පළ කරනු ලැබීමෙන් පසුව
සහ නාම යෝජනා කාලසීමාව ඉකුත්වීමට පෙර යම් දිනයක ඉල්ලී
මක් කරනු ලැබූ විට, තේරීම් භාර නිලධරයා විසින් යම් පිළිගත්
දේශපාලන පක්ෂයකට හෝ යම් ස්වාධීන කණ්ඩායමකට හෝ
නාම යෝජනා පත්‍රයක් නොමිලයේ සැපයිය යුතු ය; එහෙත්
තේරීම් භාර නිලධරයා විසින් සපයනු නොලැබූ නාම යෝජනා
පත්‍රයක යම් ආකෘතියක්, මේ පනතේ පළමු වන උපලේඛනයේ
දක්වා ඇති ‘අ ’ ආකෘතියට සාරානුකූලව වෙනස් නොවන තාක්,
එවැනි ආකෘතියක් භාවිත කිරීම මේ පනතෙහි සඳහන් කිසිවකින්
වළක්වනු ලැබෙතැයි සලකනු නොලැබිය යුතු ය.

(8) (අ) යම් පිළිගත් දේශපාලන පක්ෂයක් විසින් හෝ
ස්වාධීන කණ්ඩායමක් විසින් භාර දෙන ලද නාම යෝජනා පත්‍රයක
යම් අත් හැරීමක් හෝ ලිපි දෝෂයක් ඇතැයි ඒ පක‍්ෂයේ ලේකම්
ට හෝ බලයලත් නියෝජිතයාට නැතහොත් කණ්ඩායම් නායකයාට
පෙනී යන අවස්ථාවක, ඔහු විසින්, නාම යෝජනා පත්‍රයෙහි ඒ අත්
හැරීම හෝ දෝෂය නිවැරදි කර ගැනීම පිණිස නාම යෝජනා කාල
සීමාව ඉකුත්වීමට පෙර, තේරීම් භාර නිලධරයා වෙත ඉල්ලීමක් කළ
හැකි ය.
2011 අංක 42 දරන මුදල් ව්‍යාපාර පනත 65

(ආ) ඍජුව හෝ වක්‍රව තැන්පතු කැඳවමින් කවර හෝ
ආකාරයකින් ප්‍රචාරක දැන්වීම් කිරීමෙන් ඒ දැන්වීම්කරු
වළක්වන ආඥාවක් නිකුත් නොකළ යුත්තේ මන් ද යන්න
පිළිබඳව සිතාසියේ සඳහන්ව ඇති දිනයේ දී (සිතාසි නිකුත්
කළ දින සිට සති දෙකකට වැඩි නොවන කාලයක් තුළ
වූ දිනයක දී) අධිකරණයේ පෙනී සිට හේතු ඉදිරිපත්
කරන ලෙස නියම කරන සිතාසි ද,

අධිකරණය විසින් ඉල්ලීමේ නම් කර ඇති දැන්වීම්කරු වෙත
වහා ම නිකුත් කරනු ලැබිය යුතු ය.

(8) මේ වගන්තියේ (7) වන උපවගන්තිය යටතේ සිතාසියක්
නිකුත් කරනු ලැබුවේ යම් තැනැත්තකු වෙත ද, ඒ තැනැත්තා
සිතාසියේ සඳහන් කළ දිනයේ දී අධිකරණයේ පෙනී සිටීම පැහැර
හරිනු ලැබුවහොත් හෝ තමාට ඉදිරිපත් කිරීමට හේතු නොමැති
බව අධිකරණයට දැනුම් දෙනු ලැබුවහොත් අධිකරණය විසින් (7)
වන උපවගන්තිය යටතේ නිකුත් කරන ලද කොන්දේසි සහිත
ආඥාව, ඉල්ලීම ඉදිරිපත් කර ඇත්තේ යම් දැන්වීමක් සම්බන්ධයෙන්
ද ඒ දැන්වීම පළකිරීමෙන් දැන්වීම්කරු වළක්වන සහ තැන්පතු
කැඳවන තවදුරටත් වූ දැන්වීම් කවර හෝ ආකාරයකින් පළකිරීමෙන්
ද ඒ දැන්වීම්කරු වළක්වන අවසාන ආඥාවක් බවට පත් කළ
යුතු ය.

(9) මේ වගන්තියේ (7) වන උපවගන්තිය යටතේ සිතාසියක්
භාරදෙන ලද්දේ යම් තැනැත්තකුට ද, ඒ තැනැත්තා සිතාසියේ
සඳහන් කළ දිනයේ දී අධිකරණයේ පෙනී සිට, තැන්පතු කැඳවමින්
කවර ආකාරයේ හෝ ප්‍රචාරණයක් කිරීම ඔහුට තහනම් කරමින්
ආඥාවක් නිකුත් කරනු නොලැබිය යුත්තේ කුමක් නිසා ද යන
බවට හේතු තිබෙන බව අධිකරණයට දන්වන්නේ නම්, අධිකරණය
ඒ කාරණය පිළිබඳව විභාග කර තීරණය කිරීමට කටයුතු කරනු
ලැබිය හැකි ය.

(10) (අ) මේ වගන්තියේ (9) වන උපවගන්තිය යටතේ වූ ඒ
විභාගයේ දී, (7) වන උපවගන්තිය යටතේ සිතාසිය
භාර දෙනු ලැබූ දැන්වීම්කරුට, ඔහු ඉල්ලීමේ සඳහන්
වූ ප්‍රචාරක දැන්වීම නොකළ බව හෝ ඔහුට එසේ
දැන්වීමක් කිරීමට අවසර ලබා දෙන යම් ලිඛිත නීතියක්
යටතේ දැන්වීම කළ බව සහ ඒ අවසරය බලාත්මකව
පවතින බව සහ අවලංගු කර නැති බව හෝ වෙනත්
ලෙසකින් නිර්බල කර නැති බව හෝ හැරුණු විට (4)
වන උපවගන්තිය යටතේ කළ ඉල්ලීමේ සඳහන් කරුණු
2 2008 අංක 16 දරන පරීක්ෂණ කොමිෂන් සභා
(සංශෝධන) පනත

සම්බන්ධයෙන් වූ යම් කාරණයක් හෝ සිද්ධියක්,
ජාතික යහපත හෝ මහජන ආරක්ෂාව හෝ
සුභ සාධනය සඳහා වේ ද එම කාරණය හෝ
සිද්ධිය ;";

(3) එහි (1) වන උපවගන්තියේ “පරිපාලනය, ක්‍රියා කලාපය
හෝ කාරණය පිළිබඳව පරීක්ෂාකොට වාර්තා කිරීම සඳහා”
යන වචන වෙනුවට, “අවස්ථාවෝචිත පරිදි විමර්ශනය
කිරිමට හෝ පරික්ෂා කිරිමට නැතහොත් විමර්ශනය සහ
පරික්ෂා කිරීම යන දෙකම සිදු කිරිමට සහ පරිපාලනය,
කළමනාකරණය, කර්තව්‍ය, ක්‍රියා කලාපය, කාරණය හෝ
සිද්ධිය පිළිබඳව වාර්තා කිරිමට” යන වචන ආදේශ
කිරීමෙන් ;

(4) එහි (2) වන උපවගන්තියට ඉක්බිතිව ම පහත දැක්වෙන
උපවගන්ති එකතු කිරීමෙන් :-

“3. (1) වන උපවගන්තිය යටතේ නිකුත් කරන ලද
අධිකාර පත්‍රයක් මගින් පත් කරන ලද කොමිෂන් සභාවේ
සාමාජිකයකු -

(අ) තම ධුරය අනිසි ලෙස ප්‍රයෝජනයට ගෙන හෝ
අයථා ලෙස ප්‍රයෝජනයට ගෙන ඇති බවට
හෝ මේ පනත මගින් හෝ කොමිෂන් සභාව
පත් කරනු ලැබූ අධිකාර පත්‍රය මඟින් පවරන
ලද බලතල අයථා ලෙස පාවිච්චි කර ඇති
බවට

(ආ) අල්ලස් හෝ දූෂණ ක්‍රියාවල නියැලී ඇති බවට;
හෝ

(ඇ)මානසික හෝ ගාරීරික දුබලතාවයකින් පෙළෙන
බවට,

ජනාධිපතිවරයා සෑහිමට පත් වන්නේ නම් පමණක්, එම
සාමාජිකයා ඉවත් කරනු ලැබිය යුතු ය.

(4) (3) වන උපවගන්තිය ප්‍රකාරව සාමාජිකයකු ඉවත්
කරනු ලැබීමේ දී, ජනාධිපතිවරයා විසින් එම කරුණ
1987 අංක 15 දරන ප්‍රාදේශීය සභා පනත 15

(xxxii) සාමාන්‍යයෙන්, ප්‍රාදේශීය සභාවල බලතල සහ කාර්ය
යන්, ඵලදායි ලෙස ක්‍රියාත්මක කිරීම සඳහා අවශ්‍ය
වන්නා වූ සියලු දේවල් කිරීම.

(2) (අ) යම් වාණිජ හෝ කර්මාන්ත ව්‍යවසායක -

(i) ආර්ථික ස්ථායීභාවය;

(ii) එම ව්‍යවසාය පවත්වාගෙන යාමෙන් යම් ප්‍රාදේශීය
සභාවකට හෝ මහජනයාට හෝ ලැබෙන ප්‍රති
ලාභ; සහ

(iii) එම ව්‍යවසායේ නිරත වන ප්‍රාදේශීය සභාවේ මුදල්
තත්ත්වය

සැලකිල්ලට ගෙන අමාත්‍යවරයා විසින් (1) වන උපවගන්තියේ
(xxiv) වන ඡේදය යටතේ එවැනි යම් ව්‍යවසායක් අනුමත කරනු
ලැබිය හැකිය.

(ආ) පාර්ලිමේන්තුව විසින් 129 වන වගන්තියේ (2) වන උප
වගන්තියේ (ඇ) හෝ (ඈ) හෝ (එ) ඡේද යටතේ යම් ප්‍රාදේශීය
සභාවක් සඳහා වෙන් කරන ලද හෝ ප්‍රදානය කරන ලද හෝ
කිසිදු මුදලක් යම් කර්මාන්ත හෝ වාණිජ ව්‍යවසායක් පිහිටුවීමේ
නැතහොත් පවත්වාගෙන යාමේ කාර්යය සඳහා ප්‍රාදේශීය සභාවක්
විසින්, උපයෝගී කරගනු නොලැබිය යුතුය.

(ඇ) යම් ප්‍රාදේශීය සභාවක යම් වාණිජ හෝ කර්මාන්ත ව්‍යව
සායක් දිගටම පවත්වා ගෙන යාම නැතහොත් අයථා කළමනා
කරණයේ හෝ ඒ සභාවට මුදලින් අලාභයක් ඇති වීමට ඉඩ තිබිමේ
හෝ හේතුවෙන් ඒ සභාවේ යහපතට හානිකර වන බව අමාත්‍ය
වරයාගේ මතය වන අවස්ථාවක, අමාත්‍යවරයා විසින්, සභාව වීම
සීමෙන් පසුව, ගැසට් පත්‍රයෙහි පළ කරනු ලබන නියමයක් මගින්,
එම ව්‍යවසාය පවත්වා ගෙන යාම අවසන් කරනු ලැබිය හැකි අතර,
ඒ ව්‍යවසායේ සියලු පොත්, වාර්තා සහ වත් කම් භාර ගන්නා ලෙස
ද, එම නියමය ක්‍රියාත්මක කිරීම සඳහා අවශ්‍ය පියවර ගන්නා ලෙස
ද විධාන කරනු ලැබිය හැකි ය.

(3) යම් වාණිජ හෝ කර්මාන්ත ව්‍යවසායක නිරත යම් ප්‍රාදේශීය
සභාවක් වෙත, එය පවත්වා ගෙන යාම හෝ, එහි කටයුතු කර
ගෙන යාම හෝ පිළිබඳව සාමාන්‍ය හෝ විශේෂ විධාන අමාත්‍යවරයා
විසින් හෝ කොමසාරිස්වරයා විසින් හෝ කලින් කල දෙනු ලැබිය
හැකි අතර, සභාව විසින් එම විධාන ඉටු කරනු ලැබිය යුතු ය.
12 1988 අංක 57 දරන බහුපාර්ශ්වික ආයෝජන ඇප සහතික
ඒජන්සි පනත

20 වන ව්‍යවස්ථාව: ජාතික සහ ප්‍රාදේශීය අස්තිත්වවල ප්‍රතිරක්ෂණය

(අ) ඒජන්සියේ සාමාජිකයෙකු හෝ සාමාජිකයකුගේ නියෝජිතයකු හෝ ප්‍රාග්ධන
යෙන් බහුතර කොටසක් සාමාජිකයින්ට අයත්ව තිබෙන ප්‍රාදේශීය ආයෝජන ඇප
සහතික ආයතනයක් හෝ ප්‍රතිරක්ෂණ කර තිබෙන වාණිජමය නොවන අවදානම්
එකක හෝ වැඩි ගණනක් හේතුවෙන් ඇති වන පාඩු සම්බන්ධයෙන් නිශ්චිත
ආයෝජන වෙනුවෙන් ඒජන්සිය විසින් ප්‍රතිරක්ෂණ නිකුත් කළ හැකි ය.
ප්‍රතිරක්ෂණ ගිවිසුම් වෙනුවෙන් ඒජන්සිය විසින් ආරෝපනය කර ගත හැකි
අනිශ්චිත ණය තුරුස් උපරිමය මණ්ඩලය විසින් කලින් කල, විශේෂ බහුතර
ඡන්දයෙන් නියම කළ යුතු ය. ප්‍රතිරක්ෂණය සඳහා ඒජන්සියට ඉල්ලුම් පත්‍රය
ලැබීමට මාස දොළහකට වැඩි කාලයකට පෙර සම්පුර්ණ කර තිබෙන නිශ්චිත
ආයෝජන සම්බන්ධයෙන්, ආරම්භ වශයෙන් උපරිම ප්‍රමාණය. මේ පරිච්ඡේදය
යටතේ ඒජන්සියේ මුළු අනිශ්චිත ණය තුරුස් ප්‍රමාණයෙන් සියයට දහසක්
ලෙස නියම කළ යුතු ය. ප්‍රතිරක්ෂණය සඳහා ඉල්ලුම්පත්‍ර ඉදිරිපත් කිරිමෙන පසුව
ප්‍රතිරක්ෂිත ආයෝජන ක්‍රියාත්මක නොකළ යුතු වීම හැර, ප්‍රතිරක්ෂණ කටයුතුවලට
11 සිට 14 දක්වා වන ව්‍යවස්ථාවල නිශ්චය කොට දැක්වෙන සුදුසුකම් ලැබීමේ
කොන්දේසි අදාළ විය යුතු ය.

(ආ) ඒජන්සියේ සහ ප්‍රතිරක්ෂිත සාමාජිකයෙකු හෝ ආයතනයක හෝ අතර
අන්‍යෝන්‍ය අයිතිවාසිකම් සහ බැඳීම්, මණ්ඩලය විසින් නිකුත් කරනු ලැබිය හැකි
ථිති හා නියෝග ඇතොත් ඒවාට යටත්ව, ප්‍රතිරක්ෂණ ගිවිසුමෙහි සඳහන් කළ
යුතු ය. ඒජන්සියට ප්‍රතිරක්ෂණය සඳහා ඉල්ලුම් පත්‍රය ලැබීමට පෙරාතුව කරන ලද
ආයෝජන ආවරණය වන එක් එක් ප්‍රතිරක්ෂණ ගිවිසුම, අවදානමට සරිලන වාරික,
ඒ ජන්සියට ලැබෙන බව සහතික කර ගනිමින් සහ ප්‍රතිරක්ෂිත අස්තිත්වය සංවර්
ධනය වන සාමාජික රටවල ආයෝජන ප්‍රවර්ධනය කිරීම අරභයා නිසි කැපවීමක්
ඇතිව සිටින බව සහතික කර ගනිමින්, අවදානම අවම මට්ටමකට ගෙන ඒමේ
අරමුණින්,මණ්ඩලය විසින් අනුමත කළ යුතු ය.

(ඇ) ඒජන්සිය මුල් ඇප සහතිකකරු වී නම් ඒ ජන්සිය තිබිය හැකි වූ පුනරා
දේශන සහ බේරුම් කිරීමේ අයිතිවාසිකම් ප්‍රතිරක්ෂිත අස්තිත්වයට හෝ ඒජන්
සියට තිබෙන බවට,හැකිතාක් දුරට වග බලා ගත යුතු ය. ඒජන්සිය විසින් ගෙවී
මක් කිරීමට පෙර 17 වන ව්‍යවස්ථාවට අනුකූලව පරිපාලනමය ප්‍රතිකර්ම ලබා
ගැනීමට යත්න දැරිය යුතු බව, ප්‍රතිරක්ෂණය නියමයන්හි සහ කොන්දේ සිවල
නියමිතව තිබිය යුතු ය. අදාළ ධාරක රට සම්බන්ධයෙන් පුනරාදේශය ක්‍රියාත්
මක වන්නේ ඒජන්සිය විසින් ප්‍රතිරක්ෂණය අනුමත කරනු ලැබීමෙන් පසුව
පමණකි. ප්‍රතිරක්ෂිත ආයෝජනය හා සම්බන්ධ අයිතිවාසිකම් හෝ හිමිකම් පෑම්
පිළිබඳව ප්‍රතිරක්ෂිතයා විසින් නිසි උද්යෝගයෙන් ක්‍රියා කළ යුතු බව නියම
කෙරෙන විධිවිධාන, ඒජන්සිය විසින් ප්‍රතිරක්ෂණ ගිවිසුමෙහි ඇතුළත් කළ යුතු ය.

21 වන ව්‍යවස්ථාව පෞද්ගලික රක්ෂකයන් සමග සහ ප්‍රතිරක්ෂකයන් සමඟ
සහයෝගිතාව

(අ) ඒජන්සිය විසින් ස්වකීය කටයුතු වල වර්ධනයක් ඇති කර ගැනීම පිණිස
සහ සංවර්ධනය වන සාමාජික රටවල වාණිජමය නොවන අවදානම් සඳහා ඒජන්සිය
විසින් අදාළ කර ගන්නා කොන්දේසිවලට සමාන කොන්දේසි මත ආවරණය
සැපයීමට පෞද්ගලික රක්ෂකයන් දිරි ගැන්වීම පිණිස, ඒජන්සිය විසින්
සාමාජික රටවල පෞද්ගලික රක්ෂකයන් සමඟ වැඩ පිළිවෙළවලට ඇතුළත් විය
හැකිය. එවැනි වැඩපිළිවෙලවලට 20 වන ව්‍යවස්ථාවේ නිශ්චය කොට දක්වා ඇති
කොන්දේසි හා ක්‍රියා පටිපාටි යටතේ ඒජන්සිය විසින් ප්‍රතිරක්ෂණය සැපයීම ද
ඇතුළත් විය හැකිය.

(ආ) ඒජන්සිය විසින් නිකුත් කරන ලද යම් ඇප සහතිකයක් හෝ ඇප
සහතික කවර හෝ නිසි ප්‍රතිරක්ෂණ අස්තිත්වයක සම්පුර්ණයෙන් ම හෝ කොට
සක් හෝ ප්‍රතිරක්ෂණය කළ හැකිය.

(ඇ) පෞද්ගලික රක්ෂකයන් සහ ප්‍රතිරක්ෂකයන්ගෙන් සාධාරණ නියමයන්
මත තුලනීය ආවරණයක් ලබා ගත නොහැකි ආයෝජන සඳහා ඇප සහතික දීමට
ඒජන්සිය විශේෂයෙන් ප්‍රයත්න දරනවා ඇත.
2011 අංක 34 දරන අනුරාධපුර ශ්‍රී පුෂ්පදාන 3
සංවර්ධන පදනම (සංස්ථාගත කිරීමේ) පනත

කිසිවක් නංවාලීම හෝ වැඩිදියුණු කිරීම උදෙසා අවශ්‍ය හෝ හිතකර
කවර හෝ ක්‍රියා, කාරණා හෝ දේ කිරීමට හා ක්‍රියාත්මක කිරීමට
සංස්ථාවට බලය ඇත්තේ ය :-

(අ) සංස්ථාවේ කාර්ය සඳහා අවශ්‍ය වන්නා වූ ඉඩම් හෝ
ගොඩනැගිලි මිලට ගැනීමට, අත්කර ගැනීමට, කුලියට
ගැනීමට, ඉදිකිරීමට හෝ අන්‍යාකාරයෙන් ලබා ගැනීමට ;

(ආ) දේශීය හෝ විදේශීය කවර හෝ ප්‍රභවයකින් මුදලින් හෝ
ද්‍රව්‍යයකින් ප්‍රදාන, ත්‍යාග හෝ පරිත්‍යාග ලබා ගැනීමට ;

(ඇ) සංස්ථාවට අයත් හෝ සංස්ථාව විසින් දරනු ලබන යම්
ඉඩමක, යම් ගොඩනැගිල්ලක් හෝ ව්‍යුහයක් ඉදිකිරීම හෝ
ඉදිකිරීමට සැලැස්වීමට ;

(ඈ) විනිමය බිල්පත්, චෙක්පත්, පොරොන්දු නෝට්ටු සහ
වෙනත් ගනුදෙනු කල හැකි සාධන පත්‍ර සෑදීමට, ලිවීමට,
භාර ගැනීමට, වට්ටම් කිරීමට, පිටසන් කිරීමට, ගනුදෙනු
කිරීමට සහ යම් බැංකුවක, ජංගම, ඉතිරි කිරීමේ හා
තැන්පතු ගිණුම් විවෘත කිරීමට, ක්‍රියාත්මක කිරීමට,
පවත්වාගෙන යාමට හා ඒ ගිණුම් වසා දැමීමට ;

(ඉ) සංස්ථාවේ කාර්ය සඳහා වහා ම අවශ්‍ය නොවන යම්
අරමුදල් කමිටුව විසින් සුදුසු යයි කල්පනා කරනු ලබන
යම් ආකාරයකින් ආයෝජනය කිරීමට ;

(ඊ) යම් චංචල හෝ නිශ්චල දේපළක් කෙරෙහි බලපාන
නීත්‍යනුකූල භාර කිසිවක් හෝ කොන්දේසි භාර ගැනීමට,
පිළිගැනීමට, ක්‍රියාත්මක කිරීමට, ඉටු කිරීමට සහ
පරිපාලනය කිරීමට ;

(උ) සංස්ථාවේ නිලධරයන් සහ සේවකයන් පත් කිරීමට
සේවයෙහි නියුක්ත කිරීමට, සේවයෙන් පහ කිරීමට හෝ
ඔවුන්ගේ සේවය අවසන් කිරීමට සහ සංස්ථාව විසින්
නිශ්චය කරනු ලබන යම් වැටුප්, දීමනා සහ පාරිතෝෂික
ඔවුන්ට ගෙවීමට ; සහ

(ඌ) සංස්ථාවේ පරමාර්ථ ක්‍රියාත්මක කිරීම සඳහා ඉටු කළ
යුතු කරුණු පිළිබඳව පුද්ගලයන් පුහුණු කිරීමට.
2016 අංක 6 දරන ක්ෂුද්‍රමූල්‍ය පනත 5

සමාගමක (මේ වගන්තියේ "සමාගම” යනුවෙන් හඳුන්වන ලබන)
ව්‍යාපාරික හා ආයතනික කටයුතුවල යම් අංගයක් පවත්වාගෙන
යායුතු ආකාරය සහ විශේෂයෙන්ම පහත සඳහන් කාරණා
සම්බන්ධයෙන් ඒ සමාගම් වෙත විධාන නිකුත් කිරීමට මණ්ඩලයට
හැකි ය :-

(අ) ඒ සමාගම විසින් තැන්පතු භාර ගනු ලැබිය හැක්කේ යම්
නියම සහ කොන්දේසි යටතේ ද ඒ නියම සහ කොන්දේසි,
ඒ තැන්පතු මත ගෙවිය යුතු උපරිම පොලී අනුපාතික,
තැන්පතු භාර ගනු ලැබිය හැකි උපරිම කාලසීමාවන් සහ
එක් ගිණුමක හෝ ඊට වැඩි ගිණුම් ගණනක එක්
තැනැත්තකුගේ නමින් සමාගමක තැන්පත් කළ හැකි
උපරිම මුදල් ප්‍රමාණය;

(ආ) ඒ සමාගම විසින් යම් ණයක්, ණය පහසුකමක් හෝ යම්
වර්ගයකට අයත් මූල්‍ය පහසුකමක් ප්‍රදානය කරන්නේ
යම් නියම සහ කොන්දේසිවලට යටත්ව ද ඒ නියම සහ
කොන්දේසි, ඒ ණය, ණය පහසුකම් හෝ වෙනත්
වර්ගවලට අයත් මූල්‍ය පහසුකම් මත අය කරනු ලැබිය
හැකි උපරිම පොලී අනුපාතික සහ ඒ ණය, ණය පහසුකම්
හෝ වෙනත් වර්ගයකට අයත් මූල්‍ය පහසුකම් ප්‍රදානය
කරනු ලැබිය හැකි උපරිම කාලසීමාව;

(ඇ) කොමිස්, වට්ටම්, ගාස්තු හෝ වෙනත් කවර වූ හෝ
ලැබීම් හෝ ගෙවීම් ආකාරයෙන් ඒ සමාගමට ගෙවනු
ලැබිය හැකි නැතහොත් ඒ සමාගම විසින් අය කරනු
ලැබිය හැකි උපරිම අනුපාතික;

(ඈ) ඒ සමාගම විසින් ආයෝජන කරනු ලැබිය හැක්කේ යම්
නියම සහ කොන්දේසිවලට යටත්ව ද, ඒ නියම සහ
කොන්දේසි සහ ඒ ආයෝජන සඳහා අවසර දිය හැකි
උපරිම කල්පිරීම්;

(ඉ) පවත්වා ගෙන යායුතු මූලික ප්‍රාග්ධන ප්‍රමාණය සහ මුළු
ප්‍රාග්ධන ප්‍රමාණය;

(ඊ) සංචිත අරමුදලක් පිහිටුවීම, එම අරමුදල වෙත බදු
ගෙවීමෙන් පසු ඉතිරිවන වාර්ෂික ලාභයෙන් සමාගම
විසින් ඒ අරමුදල වෙත මාරු කළ යුතු අවම ප්‍රතිශතය හා
ඒ අරමුදලේ වෙනත් මෙහෙයුම් අංග;
6 2000 අංක 23 දරන තුරුසවිය අරමුදල පනත

(2) (1) වන උපවගන්තියෙන් පවරා දෙන ලද බලතලවල
ව්‍යාප්තියට හානියක් නොමැතිව මණ්ඩලයට පහත සඳහන්
බලතල තිබිය යුතු ය :-

(අ) යම් නිශ්චල හෝ චංචල දේපළක් කවර හෝ
ආකාරයකින් අත්කර ගැනීම, දැරීම, බද්දට හෝ කුලියට
ගැනීම හෝ දීම, උකස් කිරීම, ඔඩපනය කිරීම, විකිණීම
හෝ අන්‍යාකාරයකින් බැහැර කිරීම ;

(ආ) අරමුදලේ පරමාර්ථ ක්‍රියාත්මක කිරීම සඳහා අවශ්‍ය
විය හැකි සියලු ගිවිසුම් හා එකඟවීම්වලට කෙලින්ම
හෝ මණ්ඩලය විසින් තත් කාර්ය සඳහා ලිඛිතව බලය
දෙනු ලැබූ යම් නිලධරයකු හෝ අනුයෝජිතයකු
මාර්ගයෙන් ඇතුළත්වීම හා ඒවා ඉටු කිරීම ;

(ඇ) අරමුදලේ පරමාර්ථ ක්‍රියාත්මක කිරීම සඳහා අවශ්‍ය
වන යම් දෙයක් ඉදිකිරීම, නිෂ්පාදනය කිරීම, පවත්වා
ගෙන යාම හා අලුත්වැඩියා කිරිම ;

(ඈ) අරමුදලේ පරමාර්ථ ක්‍රියාත්මක කිරීම සඳහා අවශ්‍ය
යම් භාණ්ඩයක්, උපකරණයක්, හෝ යන්ත්‍රයක් මිල දී
ගැනීම, ප්‍රවාහනය කිරීම, ගබඩා කිරීම, සැපයීම හා
පවත්වා ගෙන යාම ;

(ඉ) අරමුදලේ පරමාර්ථ ක්‍රියාත්මක කිරීම සඳහා අවශ්‍ය
විය හැකි නිලධරයන් සහ අනුයෝජිතයන් පත් කිරීම,
සේවයේ නියුක්ත කිරීම, ඔවුන්ට පාරිශ්‍රමික ගෙවීම
සහ ඔවුන් කෙරෙහි විනය පාලනය කිරීම ;

(ඊ) කුඩා රබර්වතු හිමියන්ගේ යහපත උදෙසා විශ්‍රාම වැටුප්
හෝ අර්ථසාධක අරමුදල් පිහිටුවීම හා පවත්වා ගෙන
යාම සහ යම් අවදානමකට එරෙහිව අරමුදලේ
සාමාජිකයන් රක්ෂණය කිරීම ;

(උ) අරමුදලේ සාමාජිකයන්, නිලධරයන් සහ සේවකයන්
පුහුණු කිරීම ;

(ඌ) අරමුදලේ නිලධරයන් හා සේවකයන් සඳහා සුභ
සාධනය, ක්‍රීඩා පහසුකම්, නේවාසිකගාර සහ වෙනත්
සමාන නවාතැන් පහසුකම් පිහිටුවීම හා පවත්වා
ගෙන යාම ;
2017 අංක 12 දරන විදේශ විනිමය පනත 11

(ඇ) එම බලයලත් තැනැත්තාට එම පොත් සහ අනෙකුත්
ලේඛන අවශ්‍ය විය හැකි කාලයක් සඳහා තබා ගැනීමට
හෝ ඒවායේ පිටපත් හෝ උද්ධෘත ගැනීමට අවසර
ලබා දීම;

(ඈ) බලයලත් තැනැත්තා විසින් එසේ නියම කරනු ලැබූ
විට බලයලත් තැනැත්තා ඉදිරියේ පෙනී සිටීම;

(ඉ) එකී බලයලත් තැනැත්තා විසින් නියම කරනු ලැබිය
හැකි පරිදි වූ යම් කාලයක් ඇතුළත සහ එම ආකාරයෙන්
විමර්ශනයට අදාළ ප්‍රකාශ හෝ තොරතුරු සැපයීම;
හෝ

(ඊ) මේ වගන්තිය යටතේ එම ගනුදෙනුකරුගේ දැනීමට
අනුව සාවද්‍ය වන තොරතුරු සැපයීමෙන් වැළකීම,

සෑම බලයලත් වෙළෙන්දකුගේ හෝ පරිසීමිත වෙළෙන්දකුගේ හෝ
වෙනත් යම් තැනැත්තකුගේ, තැනැත්තන් වර්ගයක හෝ වර්ගවල
කර්තව්‍යය විය යුතු ය.

(3) (2) වන උපවගන්තිය යටතේ බලයලත් තැනැත්තකු විසින්
යම් පොතක් හෝ ලේඛනයක් රඳවා තබා ගත් අවස්ථාවක, ඒ
පොත හෝ ලේඛනය රඳවා තබා ගැනීම පිණිස ලබා ගන්නා ලද්දේ
කවර තැනැත්තකුගේ භාරය තුළින් හෝ පාලනයෙන් ද ඒ තැනැත්තා
විසින් පිටපතක් සඳහා ඉල්ලීමක් කරනු ලැබුවහොත්, ඒ බලයලත්
තැනැත්තා විසින් සහතික කරන ලද ඒ පොතේ හෝ ලේඛනයේ
පිටපතක්, බලයලත් තැනැත්තා විසින් ඒ පොත හෝ ලේඛනය
රඳවා තබා ගැනීම පිණිස ලබා ගත්තේ කවර තැනැත්තකුගේ භාරය
තුළින් හෝ පාලනය පිට ද ඒ තැනැත්තා වෙත සැපයීම හෝ මුල්
පොත හෝ ලේඛනය රඳවා තබා නොගෙන එම පොතේ හෝ
ලේඛනයේ සත්‍ය පිටපත් සපයන ලෙස නියම කිරීම සිදු කළ
යුතු ය.

(4) බලයලත් තැනැත්තකු ඉදිරියේ පෙනී සිටීමට නියම කරනු
ලැබූ බලයලත් වෙළෙන්දකු, පරිසීමිත වෙළෙන්දකු හෝ වෙනත්
තැනැත්තකු වාචිකව පරීක්ෂා කරනු ලැබිය හැකි අතර, ඒ වෙළෙන්දා
හෝ තැනැත්තා විසින් කරනු ලබන යම් ප්‍රකාශයක් ලියවිල්ලකින්
විය යුතු ය; තවද, ඒ ලියවිල්ල සකස් කරන වෙළෙන්දා හෝ
තැනැත්තා විසින් එය අත්සන් කරනු ලැබිය යුතු ය.
4 2013 අංක 2 දරන අපරාධ නඩු විධාන සංග්‍රහය
(විශේෂ විධිවිධාන) පනත

(2) 1979 අංක 15 දරන අපරාධ නඩු විධාන සංග්‍රහය පනතේ XI
පරිච්ඡේදය ප්‍රකාරව පවත්වන ලද විමර්ශනය අතරතුර දී සාක්ෂිකරු
විසින් කරන ලද ප්‍රකාශය, (11) වන උපවගන්තියේ විධිවිධානවලට
යටත්ව මහෙස්ත්‍රාත්වරයා විසින් චූදිතයා ඉදිරිපිට දී සහ චූදිතයාට
ඇසෙන පරිදි, චූදිතයාට එරෙහිව ඉදිරිපත් කර ඇති සෑම
සාක්ෂිකරුවකුටම කියවනු ලැබිය යුතු ය; නැතහොත් කියවනු ලැබීමට
කටයුතු සැලැස්විය යුතු ය. තව ද, ප්‍රකාශය, සාක්ෂිකරු විසින්
පොලීසියට කර ඇති ප්‍රකාශයේ නිවැරදි වාර්තාවක් ද යන්න
මහෙස්ත්‍රාත්වරයා විසින් සාක්ෂිකරුගෙන් විමසිය යුතු ය.

(3) (අ) (1) වන උපවගන්තිය යටතේ සාක්ෂිකරුගෙන් කරන ලද
විමසීමට ප්‍රතිචාර වශයෙන්, එම ප්‍රකාශය, තමා විසින් පොලීසියට
කරන ලද ප්‍රකාශයේ නිවැරදි වාර්තාවක් බව සාක්ෂිකරු ප්‍රකාශ
කරන්නේ නම්, මහෙස්ත්‍රාත්වරයා විසින් එම කරුණු වාර්තාගත කළ
යුතු ය. තමාගේ මුල් ප්‍රකාශයට යම් එකතු කිරීම් හෝ වෙනස් කිරීම්
සිදු කිරීමට සාක්ෂිකරු ඉල්ලා සිටී නම් මහෙස්ත්‍රාත්වරයා ඊට අවසර
දිය යුතු ය. එවැනි සෑම එකතු කිරීමක් හෝ වෙනස් කිරීමක් ම
වාර්තාගත කළ යුතු ය.

(ආ) චූදිතයා විසින් හෝ ඔහුගේ උත්තරවාදියා විසින්
සාක්ෂිකරුගෙන් යම් හරස් ප්‍රශ්න ඇසීමට මහෙස්ත්‍රාත්වරයා විසින්
අවසර නොදිය යුතු නමුත් විමර්ශනය අතරතුර දී සාක්ෂිකරු විසින්
කරන ලද ප්‍රකාශයෙන් හෝ සාක්ෂිකරුගේ මුල් ප්‍රකාශයට යම්
එකතු කිරීමක් හෝ වෙනස් කිරීමක් සිදු කර ඇත්නම්, එම එකතු
කිරීමෙන් හෝ වෙනස් කිරීමෙන් පැන නගින යම් කරුණක් පිළිබඳව
චූදිතයාට හෝ ඔහුගේ උත්තරවාදියාට අවශ්‍ය යම් පැහැදිලි කිරීමක්
මහෙස්ත්‍රාත්වරයා විසින් සාක්ෂිකරුගෙන් විමසිය යුතු අතර, එවැනි
යම් කරුණක් පිළිබඳව මහෙස්ත්‍රාත්වරයාට අවශ්‍ය යම් පැහැදිලි
කිරීමක් සම්බන්ධයෙන් ද මහෙස්ත්‍රාත්වරයා විසින් සාක්ෂිකරුගෙන්
විමසිය හැකි ය. එසේ කරනු ලබන සෑම පැහැදිලි කිරීමක් ම
වාර්තාගත කළ යුතු ය.

එසේ වුව ද, සාක්ෂිකරුවකු විසින් පොලීසියට කරන ලද
ප්‍රකාශයක අන්තර්ගත කරුණුවල ස්වභාවය සැලකිල්ලට ගෙන,
චූදිතයා හෝ ඔහුගේ උත්තරවාදියා විසින් හරස් ප්‍රශ්න ඇසීම සඳහා
පැමිණිලි පක්ෂය විසින් සාක්ෂිකරු ඉදිරිපත් කළ හැකි ය.
1987 අංක 36 දරන සුරැකුම්පත් සභා පනත 29

(iv) බලයලත් නියෝජිතයන් සහ ලිපිකරුවන් පත් කිරීම සඳහා;

(v) වෙළඳ පොලේ වෙළඳාම් කිරීම සඳහා සුරැකුම්පත් ලැයිස්තුගත
කිරීම යටත් විය යුතු කොන්දේසි සම්බන්ධයෙන්;

(vi) යම් නිශ්චිත සුරැකුම්පතක ලැයිස්තුගත කිරීම ප්‍රත්‍යාදීෂ්ට කිරීම්
යටත‍් විය යුතු කොන්දේසි සම්බන්ධයෙන්;

(vii) එහි සාමාජිකයන්ගේ සුරැකුම්පත් වෙළඳාම් පාලනය කෙරෙන
කොන්දේසි සම්බන්ධයෙන්;

(viii) තතුදත් ආයෝජන තීරණ ගැනීම සඳහා ආයෝජකයන්ට අවශ්‍ය
සියලු වැදගත් තොරතුරු නිසිකලටත් නිවැරදි ලෙසත් හෙළි
කිරීම සම්බන්ධයෙන්;

(ix) සුරැකුම්පත්වල ආයෝජනය කරන්නන් සුරැකුම්පත් නිකුත්
කිරීමේදී සහ සුරැකුම්පත් වෙළඳාම් කිරීමේදී වැරදි කරුණු දැන්වීම්
වලින්, නොමග යවන තොරතුරු වලින්, වංචාවෙන්, රැවටීමෙන්
හා වෙනත් අහිතකර පරිචයවලින් හා මහජනයාට තත්කාලයෙහි
සපයා නොමැති වරප්‍රසාදවත් තොරතුරු ඇතැම් පුද්ගලයන්ගේ
විනය අයුතු ලෙස භාවිතා කිරීමෙන් ආරක්ෂා කිරීම සම්බන්ධ
යෙන්;

(x) ව්‍යාජ වෙළඳාම් කිරීම, වෙළඳපොළ මිළ ගණන් කෘතිම ලෙස උස්
පහත් කිරීම යනාදිය ඇතුළුව කවර හෝ ආකාරයකින් සුරැකුම්
පත් වෙළඳ පොළ අයුතු ලෙස හැසිරවීම තහනම් කිරීම සම්බන්ධ
යන්;

(xi) සුරැකුම්පත් වෙළඳාම් කිරීම සහ ව්‍යාපාර වස්තු තැරැව්කරුවන්ගේ
මුදල් ගනුදෙනු විමර්ශනය කිරීම සඳහා සහ සාමාජිකයන් සම්
බන්ධයෙන් හදිසි පරීක්ෂණ පැවැත්වීම සම්බන්ධයෙන්;

(xii) ආයෝජකයන්ගේ ආරක්ෂාව සඳහා හෝ ක්‍රමවත්ව සහ සාධාරණව
වෙළෙඳාම පවත්වාගෙන යාම සඳහා යම් නියමිත සුරැකුම්පත්
වෙළඳාම් කිරීම අත් හිටුවීම සඳහා ;

(xiii) ව්‍යාපාර වස්තු වෙළෙන්දන් හෝ ව්‍යාපාර වස්තු තැරැව්කරුවන්
විසින් සුරැකුම්පත් වෙළඳාම් කිරීම සහ ගනුදෙනු සම්බන්ධයෙන්
තොරතුරු තබාගත යුතු ආකාරය සම්බන්ධයෙන්; සහ

(xiv) සුරැකුම්පත් තැරැව්කරුවන්ගේ හෝ වෙළෙන්දන්ගේ අනිකුත්
ව්‍යාපාර වලින් ගනුදෙනුකරුවන්ගේ අරමුදල් වෙන්ව තබා
ගන්නා බවට වග බලා ගැනීම සඳහා.

Ⅱ වන කොටස

(17 වන වගන්තිය)

ව්‍යාපාර වස්තු තැරැව්කරුවකුට හෝ ව්‍යාපාර වස්තු වෙළෙන්දකුට හෝ
සංස්ථාවකට, බලපත්‍රයක ප්‍රදානය කිරීම සඳහා පිළිපැදිය යුතු නියමයන් සහ
කොන්දේසි :-

(අ) ඉල්ලුම්කාර සමාගම මේ පනත යටතේ බලපත්‍රලත් ව්‍යාපාර වස්තු විනිමය
ස්ථානයක සාමාජිකයකු බව;

(ආ) ඉල්ලුම්කරු 1982 අංක 17 දරන සමාගම පනත යටතේ සංස්ථාගත
කරන ලද සමාගමක් බව;

(ඇ) ඉල්ලුම්කාර සමාගමේ අධ්‍යක්ෂවරුන්-

(i) වස්තු භංගත්වයට පත් වූවන් ලෙස කිසි දිනක ප්‍රකාශයට පත් කර
නැති බව;